Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 61/07)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„ASTI“

PDO-IT-A1396-AM05

Datum obvestila: 4. 12. 2020

OPIS ODOBRENIH SPREMEMB IN RAZLOGI ZANJE

1. Sorte vinske trte

Moscato je bila prej edina dovoljena sorta vinske trte, zdaj pa lahko do 3 % predstavlja drugo aromatično belo grozdje, ki je primerno za pridelavo v Piemontu. To ni zelo pomembna sprememba: vina z ZOP se dejansko proizvajajo samo iz sorte vinske trte moscato bianco, ta sprememba pa se zahteva zato, da ne bi bila ugotovljena neskladnost vinogradov zaradi naključne prisotnosti drugih sort vinske trte na območju pridelave sorte vinske trte moscato bianco ter ob zamenjavi odmrle ali okužene vinske trte, zlasti v starejših vinogradih. To se lahko zgodi tudi zaradi razlogov, povezanih z večjo razširjenostjo bolezni lesa vinske trte (ESCA) in zlate trsne rumenice, v nekaterih primerih pa tudi zaradi dolgoletne podeželske tradicije gojenja drugih belih sort v vinogradih za proizvodnjo grozdja in vina za lastno porabo.

Ta sprememba vpliva na člen 2 specifikacije proizvoda.

2. Enološka pravila

Najmanjši volumenski delež naravnega alkohola za peneče vino „Asti Spumante“ po klasični metodi (tradicionalni metodi) je zdaj 10 % in ne 11 %.

Po obsežnih testih je bilo odločeno, da je treba to zahtevo za peneča vina po klasični metodi omiliti, da se olajša proizvodnja bolj suhih vin, kot so popolnoma suho, izredno suho in zelo suho. To je povezano tudi s spodnjimi spremembami glede povečanega donosa grozdja in stopnje ekstrakcije za peneča vina po klasični metodi, s čimer se uskladijo merila, ki se uporabljajo za vsa peneča vina z ZOP, ne glede na uporabljeno metodo (tradicionalno ali charmat). Te spremembe pridelovalcem tudi olajšujejo upravljanje zahtev, ki se nanašajo na en sam vinograd.

Sprememba deleža naravnega alkohola v grozdju vpliva na člen 4 specifikacije proizvoda, ne vpliva pa na enotni dokument.

3. Največji donosi

Za proizvod „Asti Spumante“ po klasični metodi je bil največji dovoljeni donos spremenjen z 8 na 10 ton grozdja na hektar (9,5 za podregije), stopnja ekstrakcije vina pa je zdaj omejena na 75 % in ne na 60 %. Ta povečanja odražajo dejansko zmogljivost današnjih vinogradov in donose, ki jih je mogoče doseči glede na izvedene poskuse, ki so pokazali, da povečanje donosa na 10 ton na hektar ne vpliva na kakovost ali lastnosti proizvoda. Obstajajo tudi tehnični razlogi za vložitev tega zahtevka za spremembo: če je donos grozdja iz vinograda manjši, se zorenje začne bistveno prej, kar povzroči nenadno zmanjšanje vsebnosti kislin, kar se slabo sklada s proizvodnjo penečega vina po klasični metodi v kategorijah z nizko vsebnostjo sladkorja.

Ta sprememba vpliva na točko 5(b) enotnega dokumenta (največji donosi) in je povezana s členoma 4 in 5 specifikacije proizvoda „Asti“ ter istimi členi v dodatnih specifikacijah za podregiji Santa Vittoria d’Alba in Strevi.

4. Opis vina

(a) Dovoljeni razpon vsebnosti sladkorja v penečih vinih („Asti“/„Asti Spumante“ in „Asti“ / „Asti Spumante“ po klasični metodi je bil razširjen, tako da zajema popolnoma suhe, zelo suhe in izredno suhe vrste.

(b) V zvezi z uvedbo bolj suhih penečih vin je bil volumenski delež dejanskega alkohola, ki se zahteva za „Asti“ / „Asti Spumante“ po klasični metodi, spremenjen s „6 % do 8 %“ na „najmanj 6 %“.

(c) Dodatni specifikaciji proizvoda za podregiji Santa Vittoria d’Alba in Strevi zdaj vključujeta tudi peneča vina, proizvedena po klasični metodi.

Te spremembe se nanašajo na organoleptične lastnosti, opisane v členu 6 specifikacije proizvoda „Asti“, členu 6 dodatne specifikacije za podregijo Santa Vittoria d’Alba, členu 5 dodatne specifikacije za podregijo Strevi in točki 4 enotnega dokumenta (Opis vina).

5. Območje pridelave grozdja

Navedba občine Camo v pokrajini Cuneo je bila črtana, ker se je združila z občino Santo Stefano Belbo, ki je že navedena kot del območja pridelave grozdja. Zaradi večje jasnosti je bil natančen opis razmejenega geografskega območja, ki je že naveden v specifikaciji proizvoda, vključen tudi v enotni dokument.

Gre za redakcijsko spremembo, ki ne vpliva na razmejeno geografsko območje.

Ta sprememba se nanaša na člen 3 specifikacije proizvoda in točko 6 enotnega dokumenta (Razmejeno geografsko območje).

6. Enološka pravila

Člen 5(11) specifikacije proizvoda je bil črtan. Besedilo se je glasilo: „Vina z DOCG iz člena 1 se ne smejo proizvajati z umetno karbonizacijo (popolno in delno) in zaviralci vrenja se ne smejo uporabljati za namene konzerviranja, četudi so take prakse na splošno dovoljene z veljavno zakonodajo EU in nacionalno zakonodajo.“

Črtani odstavek člena je vseboval prepoved, ki je že bila vsebovana v zakonodaji – in je bila torej odveč –, ter omejitev praks, ki so dejansko zakonite; zaradi njegovega črtanja se morajo proizvajalci vina zdaj sklicevati na veljavno zakonodajo EU in nacionalno zakonodajo.

Člen 5(14) (prej 5(15)) specifikacije proizvoda, ki se nanaša na kategorije proizvodov, ki jih je mogoče proizvajati z uporabo serij mošta (ki se štejejo kot vmesni proizvod pridelave vina), ki so bile razglašene kot primerne za proizvodnjo vin z ZOP, je bil preoblikovan, s čimer je proizvajalcem vina omogočeno, da se zaradi optimalnega upravljanja proizvodnje svobodno odločijo, katere kategorije proizvodov bodo proizvedli iz serije mošta. Zato se lahko serija mošta, ki je v prijavi letnega pridelka grozdja navedena kot primerna za proizvodnjo „Moscato d’Asti“ ali „Moscato d’Asti vendemmia tardiva“, uporabi ne le za proizvodnjo „Asti“ / „Asti Spumante“, pač pa tudi za proizvodnjo „Asti“ / „Asti Spumante“ po klasični metodi, kar prej ni bilo dovoljeno. Poleg tega se lahko serija mošta, namenjena za „Asti“ / „Asti Spumante“ ali „Asti“/„Asti Spumantepo klasični metodi, uporabi za „Moscato d’Asti“, če ima najmanjši delež naravnega alkohola, ki se zahteva za proizvod „Moscato d’Asti“.

Ta sprememba se nanaša na člen 5 specifikacije proizvoda in ne vpliva na enotni dokument.

7. Poimenovanje in označevanje vin

Čeprav v občinah, ki sestavljajo podregiji Santa Vittoria d’Alba in Strevi, obstaja tradicija proizvodnje kakovostnih aromatičnih penečih vin (kategorija 6) – po tradicionalni metodi in drugače –, so se ta vina do zdaj tržila kot vina z ZOP „Asti“. Ta sprememba torej omogoča označevanje teh vin z zadevno podregijo. To pomeni tudi, da potrošniki dobijo natančnejše informacije o poreklu vina.

Poleg tega so zahteve, ki za te vrste vina veljajo na podlagi pravil za podregije, strožje od meril za osnovna vina z ZOP. Največji donos je na primer nižji (za 1–1,5 tone grozdja na hektar), grozdje pa mora imeti večji volumenski delež naravnega alkohola (za 1–1,5 %).

Ta sprememba vpliva na člene 1 do 7 dodatnih specifikacij proizvoda za podregiji Santa Vittoria d’Alba in Strevi ter je povezana s točkama 4 (Opis vin) in 5 (Največji donosi) enotnega dokumenta.

8. Odstopanje od zahtev, da proizvodnja in stekleničenje potekata na razmejenem območju

Točka 9 enotnega dokumenta (Bistveni dodatni pogoji) zdaj določa izjeme pri zahtevi, da proizvodnja in stekleničenje potekata na razmejenem geografskem območju.

Ta pravila so navedena v specifikaciji proizvoda, odkar je bila označba porekla „Asti“ prvič priznana kot ZOP (leta 1967), in so bila potrjena, ko je ime v Italiji pridobilo status DOCG (Denominazione di Origine Controllata e Garantita oziroma kontrolirana in zaščitena označba porekla) ter so bile uvedene podregije. Vendar so bila leta 2011 zaradi napake izpuščena iz enotnega dokumenta, ko so bile v informacijski sistem Evropske komisije dodane datoteke v zvezi z vsemi že obstoječimi označbami.

To je redakcijska sprememba, saj dejanska pravila v specifikaciji proizvoda ostajajo nespremenjena.

Ta sprememba vpliva na točko 9 enotnega dokumenta (Bistveni dodatni pogoji) in ne vpliva na specifikacijo proizvoda.

9. Redakcijske spremembe

Nekateri kontaktni podatki so bili posodobljeni. Ta sprememba se nanaša na oddelek Kontaktni podatki pod naslovom Druge informacije v točki 1.2 enotnega dokumenta.

Po črtanju člena 5(11) so bili preostali odstavki člena 5 preštevilčeni.

Člen 7(3) specifikacije proizvoda je bil črtan, ker ni združljiv z dejstvom, da se peneča vina zdaj lahko označijo z imenom podregije in ker so drugi vidiki, ki so bili navedeni v njem, določeni v veljavni zakonodaji in so bili torej odveč.

Sklicevanja na zakonodajo v specifikaciji proizvoda so bila posodobljena.

ENOTNI DOKUMENT

1. Ime za registracijo

„Asti“

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

6. Kakovostno aromatično peneče vino

4. Opis vina

„Asti“ / „Asti Spumante“ ter vrsta „Asti“ / „Asti Spumante“ iz podregije Santa Vittoria d’Alba in vrsta „Asti“ / „Asti Spumante“ iz podregije Strevi

Pena: fina, obstojna.

Barva: od slamnato rumene do svetlozlate.

Vonj: značilen, nežen.

Okus: značilen, uravnotežen, od popolnoma suhega do sladkega.

Najmanjši volumenski delež skupnega alkohola: 11,5 %, vključno z deležem dejanskega alkohola najmanj 6 %.

Najmanjši ekstrakt brez sladkorja: 15 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): 6,00 Najnižja vsebnost skupnih kislin: 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

„Asti“ / „Asti Spumante“ po klasični metodi (tradicionalna metoda) ter vrsta „Asti“ / „Asti Spumante“ po klasični metodi iz podregije Santa Vittoria d’Alba in vrsta „Asti“ / „Asti Spumante“ po klasični metodi iz podregije Strevi

Pena: fina, obstojna.

Barva: od slamnato rumene do zelo svetlozlate.

Vonj: značilen, izrazit, nežen.

Okus: značilen, uravnotežen, od popolnoma suhega do sladkega.

Najmanjši volumenski delež skupnega alkohola: 12 %, vključno z deležem dejanskega alkohola najmanj 6 %.

Najmanjši ekstrakt brez sladkorja: 17 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): 6,0 Najnižja vsebnost skupnih kislin: 6,00 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

„Moscato d’Asti vendemmia tardiva“ (pozna trgatev)

Barva: zlatorumena.

Vonj: saden, zelo intenziven, značilen za sušeno grozdje z začimbnimi notami.

Okus: sladek, harmoničen, žameten, z notami sorte moscato, ki spominja na okus satja.

Najmanjši volumenski delež skupnega alkohola: 14 %, vključno z deležem dejanskega alkohola najmanj 11 %.

Najmanjši ekstrakt brez sladkorja: 22 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

„Moscato d’Asti“

Barva: različno intenzivna slamnato rumena.

Vonj: značilna dišeča aroma sorte moscato.

Okus: sladek, aromatičen, značilen, včasih živahen.

Najmanjši volumenski delež skupnega alkohola: 11 %, vključno z volumenskim deležem dejanskega alkohola med 4,5 % in 6,5 %

Najmanjši ekstrakt brez sladkorja: 15 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Vrsta „Moscato d’Asti“ iz podregije Santa Vittoria d’Alba

Barva: slamnato rumena z zlatimi odtenki.

Vonj: prefinjen, nežen, svež in obstojen, tudi s cvetličnimi notami.

Okus: preprost, harmoničen, sladek, aromatičen, značilen za sorto moscatello, včasih živahen.

Najmanjši volumenski delež skupnega alkohola: 12 %, vključno z volumenskim deležem dejanskega alkohola med 4,5 % in 6,5 %

Najmanjši ekstrakt brez sladkorja: 15 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 5,0 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Vrsta „Moscato d’Asti“ iz podregije Canelli

Vonj: muškaten, značilna dišeča aroma sorte moscato.

Barva: od različnih intenzivnosti slamnato rumene do zlate.

Okus: sladek, aromatičen, značilen, z aromo grozdja sorte moscato, včasih živahen.

Najmanjši volumenski delež skupnega alkohola: 12 %, vključno z volumenskim deležem dejanskega alkohola med 4,5 % in 6,5 %.

Najmanjši ekstrakt brez sladkorja: 16 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Vrsta „Moscato d’Asti“ iz podregije Strevi

Barva: od različnih intenzivnosti slamnato rumene do zlate.

Vonj: značilna in dišeča aroma sorte moscato.

Okus: sladek, aromatičen, značilen, z aromo grozdja sorte moscato, včasih živahen.

Najmanjši volumenski delež skupnega alkohola: 12 %, vključno z volumenskim deležem dejanskega alkohola med 4,5 % in 6,5 %.

Najmanjši ekstrakt brez sladkorja: 15 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

Vrsta „Moscato d’Asti vendemmia tardiva“ iz podregije „Santa Vittoria d’Alba“

Barva: svetla zlatorumena.

Vonj: sestavljen, saden, zelo intenziven, značilen za sušeno grozdje, z začimbnimi notami. Okus: sladek, harmoničen in žameten, z notami sorte moscato, ki spominja tudi na okus satja.

Najmanjši volumenski delež skupnega alkohola: 15 %, vključno z deležem dejanskega alkohola najmanj 12 %.

Najmanjši ekstrakt brez sladkorja: 22 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

5. Enološki postopki

(a) Posebni enološki postopki

JIH NI

(b) Največji donosi

„Asti“/„Asti Spumante“ in „Moscato d’Asti“

10 000 kilogramov grozdja na hektar

„Asti“/„Asti Spumante“ po klasični metodi

10 000 kilogramov grozdja na hektar

„Moscato d’Asti vendemmia tardiva“

6 000 kilogramov grozdja na hektar

„Moscato d’Asti“ Canelli in „Moscato d’Asti“ Strevi

9 500 kilogramov grozdja na hektar

„Moscato d’Asti“ Canelli z izrazom „vigna“, za katerim je navedeno ime kraja ali imena vinogradov

8 500 kilogramov grozdja na hektar

„Moscato d’Asti“ Strevi in „Moscato d’Asti“ Santa Vittoria d’Alba

9 500 kilogramov grozdja na hektar

„Moscato d’Asti vendemmia tardiva“ Santa Vittoria d’Alba

5 000 kilogramov grozdja na hektar

„Asti Spumante“ Santa Vittoria d’Alba, „Asti Spumante“ po klasični metodi Santa Vittoria d’Alba, „Asti Spumante“ Strevi in „Asti Spumante“ po klasični metodi Strevi

9 500 kilogramov grozdja na hektar

6. Razmejeno geografsko območje

Vina z DOCG „Asti“ se lahko proizvajajo iz grozdja, pridelanega na območju, ki je razmejeno tako:

v pokrajini Alessandria celotno ozemlje naslednjih občin:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo in Visone;

v pokrajini Asti celotno ozemlje naslednjih občin: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea in San Giorgio Scarampi;

v pokrajini Cuneo celotno ozemlje občin Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino in Perletto ter naslednja dela občine Alba: Como in San Rocco Senodelvio.

— Podregijo Canelli sestavljajo naslednje občine v pokrajini Asti: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto in Moasca v celoti ter ozemlje občin Loazzolo in Bubbio na levem bregu reke Bormida; ter naslednje občine v pokrajini Cuneo: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso inTrezzo Tinella v celoti ter naslednja dela občine Alba: Como in San Rocco Senodelvio.

— Podregijo Santa Vittoria d’Alba sestavlja občina Santa Vittoria d’Alba v pokrajini Cuneo.

— Podregijo Strevi sestavlja celotno ozemlje naslednjih občin v pokrajini Alessandria: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo in Visone.

7. Glavne sorte vinske trte

Moscato bianco B. – moscato reale

8. Opis povezave

DOCG „ASTI“

Vina „Asti“ in „Moscato d’Asti“ so sortna vina, ki se proizvajajo izključno iz grozdja sorte moscato bianco ter imajo značilen in izjemen aromatični profil. Posebne lastnosti, ki jih ta sorta vinske trte daje različnim vrstam vin, vključno s penečimi različicami in različicami pozne trgatve, so tesno povezane s strokovnim gojenjem vinske trte s strani vinogradnikov in včasih z inovativnimi vinogradniškimi tehnikami, vključno z razvojem vrste bolj suhih vin na osnovi sorte moscato v peneči in mirni obliki v zadnjih desetletjih.

Primernost zemljišča za vinogradništvo s posebno morfologijo in kemijsko sestavo ter podnebne razmere na območju in lokalna vinarska znanja in tradicije so z leti omogočali „izbor“ sorte vinske trte moscato bianco kot sorte, ki je najprimernejša za okolje.

V 18. stoletju se je več člankov o vinu in vinogradih po svetu, objavljenih v Lozani, izrecno sklicevalo na visoko cenjeno sorto vinske trte moscato bianco iz Piemonta, konec stoletja pa je prestižno torinsko združenje Società di Agricoltura di Torino sorto vinske trte moscato razglasilo za eno od piemontskih sort vinske trte, za katero je zelo verjetno, da se bodo iz nje proizvajala visoko cenjena vina. V 19. stoletju se je Piemont jasno razlikoval od drugih italijanskih regij zaradi razširjene pridelave sorte vinske trte moscato bianco. Ob koncu 19. stoletja so iz grozdja sorte moscato začeli proizvajati velike količine penečega vina s sekundarnim vrenjem osnovnega vina v steklenici. Leta 1895 je bila razvita metoda charmat (ki izhaja iz Piemonta) in grozdje sorte moscato se je uporabljalo predvsem za proizvodnjo penečega vina. Že takrat se je govorilo o velikem povpraševanju, tudi iz tujine, po dišečem, penečem belem vinu, znanem pod imenom „Moscato d’Asti“ ali „Moscato di Canelli”. Z odločitvijo za proizvodnjo penečih vin se je Piemont jasno odcepil od drugih regij, v katerih je bila sorta moscato prav tako prisotna (čeprav v veliko manjšem obsegu). Večina vin iz sorte vinske trte moscato, proizvedenih drugje, je bila uvrščena med prestižna „likerska“ vina, sorta moscato pa se je uporabljala za proizvodnjo penečega vina samo v Piemontu, in sicer na območjih pokrajin Asti, Alessandria in Cuneo. V istem obdobju so bili opravljeni prvi poskusi s suhimi penečimi vini na osnovi sorte moscato („Asti Champagne“ v zgodnjih letih 20. stoletja). Vendar ta vina niso bili tržno zelo uspešna, saj zaradi omejenega enološkega znanja ni bilo mogoče ublažiti grenkega okusa, ki ga povzročajo terpeni v vinu iz sorte moscato po popolnem vrenju. Dodajanje sladkorja za sekundarno vrenje v steklenici, ki je zmanjšalo grenkost, je ustvarilo prevelik pritisk za steklenice, ki so se takrat uporabljale. Proizvajalci vina z DOCG „Asti“ so nadaljevali z razvojem suhih različic različnih vin (penečih in mirnih ali rahlo penečih). V 80. letih prejšnjega stoletja so raziskovalni inštituti v Piemontu začeli objavljati članke o kemijskih in aromatičnih lastnostih suhih vin, proizvedenih iz sorte vinske trte moscato bianco, in o razvoju terpenskih spojin v grozdju sorte moscato, da bi optimizirali proizvodno tehnologijo. V teh letih je bil razvit koncept „sortne enologije“, tj. vedno bolj izpopolnjenega tehnološkega pristopa, katerega namen je bil okrepiti lastnosti grozdja pri končni kakovosti vina. V posebnem primeru sorte vinske trte moscato je tehnični razvoj omogočil podaljšanje vrenja, s čimer so se zmanjšale grenke note, ki so ovirale poskuse proizvajalcev v začetku 20. stoletja. Ta napredek v strokovnem znanju in izkušnjah se je prenesel na vinarje, ki so v zadnjih desetletjih razvili vina na osnovi sorte vinske trte moscato z manj sladkorja, tako v peneči kot tudi mirni obliki.

9. Bistveni dodatni pogoji (pakiranje, označevanje, ostale zahteve)

Dodatne določbe o označevanju

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju.

Opis pogoja:

na etiketah in predstavitvi vin z DOCG „Asti“ ali „Asti Spumante“ vsebnost sladkorja ne sme biti navedena v isti vrstici kot ime in mora biti prikazana v drugi pisavi in z manjšimi črkami od tistih, ki se uporabljajo za prikaz imena.

Izjema pri proizvodnji na razmejenem geografskem območju

Pravni okvir:

nacionalna zakonodaja.

Vrsta dodatnega pogoja:

izjema pri proizvodnji na razmejenem geografskem območju.

Opis pogoja:

poleg na območju pridelave grozdja se lahko postopki proizvodnje vina z DOCG „Asti“ (vključno s sušenjem grozdja za kategorijo „vendemmia tardiva“ (pozna trgatev) in postopkom proizvodnje penečega vina) izvajajo tudi kjer koli v pokrajinah Alessandria, Asti in Cuneo ter v Pessioneju, delu občine Chieri (Torino), ki meji na območje pridelave grozdja.

Pakiranje na razmejenem območju

Pravni okvir:

nacionalna zakonodaja.

Vrsta dodatnega pogoja:

pakiranje na razmejenem geografskem območju.

Opis pogoja:

vina z DOCG „Asti“ morajo biti ustekleničena na območju pridelave grozdja. V skladu s členom 4 Delegirane uredbe Komisije (EU) 2019/33 mora polnjenje potekati na zgoraj navedenem razmejenem geografskem območju, da se zaščitita kakovost in ugled ter zagotovita poreklo in učinkovitost kontrol.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/16195

(1) UL L 9, 11.1.2019, str. 2.